CELEX: 32008D0768(01)
Language: lv
Date: 2008-09-30 00:00:00
Title: 2008/768/EK: Komisijas Lēmums ( 2008. gada 30. septembris) par Beauveria brongniartii un kālija permanganāta neiekļaušanu Padomes Direktīvas 91/414/EEK I pielikumā un atļaujas atsaukšanu augu aizsardzības līdzekļiem, kas satur šīs darbīgās vielas (izziņots ar dokumenta numuru K(2008) 5106) (Dokuments attiecas uz EEZ)

2.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 263/12
            
         
      KOMISIJAS LĒMUMS
   
   (2008. gada 30. septembris)
   par Beauveria brongniartii un kālija permanganāta neiekļaušanu Padomes Direktīvas 91/414/EEK I pielikumā un atļaujas atsaukšanu augu aizsardzības līdzekļiem, kas satur šīs darbīgās vielas
   (izziņots ar dokumenta numuru K(2008) 5106)
   (Dokuments attiecas uz EEZ)
   (2008/768/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 2. punkta ceturto daļu,
   tā kā:
   
               (1)
            
            
               Direktīvas 91/414/EEK 8. panta 2. punktā noteikts, ka 12 gadu laikā no direktīvas izziņošanas dalībvalsts var atļaut tādu augu aizsardzības līdzekļu laišanu tirgū, kuri satur I pielikumā neiekļautas darbīgās vielas, kas jau ir pieejamas tirgū divus gadus no direktīvas izziņošanas dienas, kamēr minētās vielas pakāpeniski pārbauda atbilstīgi darba programmai.
            
         
               (2)
            
            
               Komisijas Regulās (EK) Nr. 1112/2002 (2) un (EK) Nr. 2229/2004 (3) noteikti sīki izstrādāti noteikumi par to, kā īstenot Direktīvas 91/414/EEK 8. panta 2. punktā minētās darba programmas ceturto posmu.
            
         
               (3)
            
            
               
                  Beauveria brongniartii un kālija permanganāts ir vielas, uz kurām attiecas programmas ceturtais posms.
            
         
               (4)
            
            
               Vienīgie iesniedzēji par Beauveria brongniartii un kālija permanganātu attiecīgi 2007. gada 5. septembrī un 2008. gada 22. februārī informēja Komisiju, ka vairs nevēlas piedalīties darba programmā, kas attiecas uz šīm darbīgajām vielām, un tāpēc vairs nesniegs papildu informāciju. Tādējādi šīs darbīgās vielas nav jāiekļauj Direktīvas 91/414/EEK I pielikumā.
            
         
               (5)
            
            
               Pirms augu aizsardzības līdzekļus, kas satur darbīgās vielas, kurām paredzēts īss iepriekšējā paziņojuma termiņš, izņem no apgrozības, ir lietderīgi pašreizējo krājumu realizācijai, glabāšanai, laišanai tirgū un izmantošanai paredzēt papildperiodu, kas nepārsniedz 12 mēnešus, lai pašreizējos krājumus varētu izmantot vēl vienu veģetācijas periodu. Ja ir paredzēts ilgāks iepriekšēja paziņojuma sniegšanas termiņš, to var saīsināt līdz veģetācijas perioda beigām.
            
         
               (6)
            
            
               Šis lēmums neierobežo iespēju iesniegt pieteikumu attiecībā uz šīm darbīgajām vielām saskaņā ar Direktīvas 91/414/EEK 6. panta 2. punkta prasībām, lai iekļautu to minētās direktīvas I pielikumā.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Šā lēmuma I pielikumā uzskaitītās darbīgās vielas neiekļauj kā darbīgās vielas Direktīvas 91/414/EEK I pielikumā.
   2. pants
   Dalībvalstis nodrošina, lai:
   
               a)
            
            
               līdz 2009. gada 30. martam atsauc atļaujas augu aizsardzības līdzekļiem, kas satur šā lēmuma I pielikumā uzskaitītās darbīgās vielas;
            
         
               b)
            
            
               no šā lēmuma publicēšanas dienas netiktu piešķirtas vai atjaunotas atļaujas augu aizsardzības līdzekļiem, kuros ir šīs darbīgās vielas.
            
         3. pants
   Papildperiods, ko dalībvalstis piešķir saskaņā ar Direktīvas 91/414/EEK 4. panta 6. punktu, ir cik vien iespējams īss un beidzas ne vēlāk kā 2010. gada 30. martā.
   4. pants
   Šis lēmums ir adresēts dalībvalstīm.
   
      Briselē, 2008. gada 30. septembrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 230, 19.8.1991., 1. lpp.
   
      (2)  OV L 168, 27.6.2002., 14. lpp.
   
      (3)  OV L 379, 24.12.2004., 13. lpp.